Masinyane ngemva kwalokho, ngenza umsebenzi wokunisela amakholwa amasha ebandleni. Ukuze ngithole ukutuswa kakhulu odadewethu nabafowethu, futhi ngiphile ngokuvumelena nesihloko “sokugxila ekuqeqesheni,” nganquma ukwenza umsebenzi wami ngawo onke amandla ami. Ngacabanga ukuthi kuphela nje uma ngithandeka kodadewethu nabafowethu khona-ke noNkulunkulu futhi ngokusobala uzongithanda. Ngenxa “yokusebenza nomzamo onzima” wami, ekugcineni ngakwazi ukufeza isifiso sami ngemva kwesikhathi esithile, ngathola ukudunyiswa nesikhuthazo sodadewethu nabafowethu. Ngazithola ngicabanga: Ukuthi ngiyathandeka kodadewethu nabafowethu abaningi kangaka kufanele kusho ukuthi ngingcono kunabanye abantu. Uma abaholi bebandla bazi lokhu, ngokuqinisekile bazongikhuphulela esikhundleni futhi banginikeze isikhundla esibalulekile. Khona-ke, ikusasa lami nakanjani lizogcwala amathuba angenakulinganiswa. Ngenxa yokuthi ngangiphila ngokunganaki nangokuzanelisa, ngokungaqondile ngaqala ukwenza umsebenzi wami ngendlela yokugcina icala futhi ngayeka ukunisela ngenkuthalo amakholwa amasha. Ngenxa yalokho, amanye amakholwa amasha awakwazanga ukuthola ukuniseleka kwangempela futhi aphila ngokuba nombono ophambene nangokuba buthakathaka. Ngibhekene nalesi simo ngaba nokuthukuthela okukhulu futhi ngacabanga: Ngihambe ibanga elide ukuze ngithole “udumo” enginalo namuhla. Kungenzeka kanjani ukuthi ngivumele amakholwa amasha ukuba aqhubeke ngale ndlela? Uma abaholi bebandla bengakuthola, ngokuqinisekile bazothi angifaneleki futhi kungenzeka ngisho nokuthi bamise umsebenzi wami. Ingabe akuzobe sekuphelile kanjalo ngami? Kufanele ngenze okuthile ukuze ngilungise lesi simo. Ezinsukwini ezalandela, ngangiya ngaphandle nsuku zonke ukuze ngiyosekela amakholwa amasha. Ngezinye izikhathi, ngenxa yomhlangano owodwa, ngangikhuphuka izintaba ezimbalwa futhi ngihambe amahora amathathu kuye kwamane ukuya kanye nokubuya, kodwa angizange ngicasuke nhlobo. Ngemva kwenyanga, ngangikhathele kakhulu, kodwa ngenxa yokuthi nganingenawo umsebenzi kaMoya oNgcwele, ukwabelana kwami ngezwi likaNkulunkulu kwakunesicefe futhi kungenamfudumalo, nokwaholela ekubeni isimo samakholwa amasha singaguquki ngokushesha. Kwangihlupha kakhulu lokhu kangangokuthi ngaphathwa yikhanda, kodwa ngangilokhu ngingaboni ukuthi kufanele ngize phambi kukaNkulunkulu ukuze ngizihlole. Ngenxa yokungabi nampumelelo emsebenzini wami isikhathi eside, okwabangela umonakalo empilweni yamakholwa amasha, ekugcineni kwabekwa omunye endaweni yami. Ngesikhathi ngifika ekhaya kwaba sengathi ngiwela phansi emhlabeni ngisuka esibhakabhakeni. Umzimba wami wonke ngawuzwa uphelelwa ngamandla futhi waba buthakathaka. Ngacabanga indlela odadewethu nabafowethu abaningi ababengibheka ngayo esikhathini esedlule, kodwa manje ngase ngiwele phansi kangaka. Bazongibheka kanjani odadewethu nabafowethu uma bethola lokhu? Lapho ngicabanga ngakho kakhulu kwaba yilapho ngikuzwa ngokwengeziwe ukungakwazi ukubhekana nodadewethu nabafowethu, ngakho ngenqaba ukuya ngaphandle emihlanganweni futhi esikhundleni salokho ngahlala ekhaya ngikhala nsuku zonke. Ngangizwa ubuhlungu ngaphakathi. Ngolunye usuku, ngabona amazwi alandelayo kaNkulunkulu: “Ekufuneni kwakho, unokucabanga okuningi kakhulu komuntu ngayedwana, amathemba, kanye nekusasa. Umsebenzi wamanje uqondene nokubhekana nokulangazelela kwakho isikhundla kanye nalokho okukhulu okulangazelelayo. Amathemba, ukulangazelela[a] isimo, kanye nokucabanga konke kumele isimo sakudala sobusathane. … Eminyakeni eminingi, imicabango abantu ababethembele kuyo ukuze baphile beyilokhu idlavuza izinhliziyo zabo kangangoba baba ngabaheshayo, abanobugwala, kanye nabadelelekile. Akuve nje kuwukuthi bantula amandla okulangazelela kanye nesisombululo kodwa sebenomona, baluhlaza, futhi bagcwele intando yabo. Bantula ngempela izisombululo ezedlula ububona uqobo, nokungaphezulu, abanaso nesincane isibindi sokuchitha lezi zithiyo zala mathonya amnyama. Imicabango kanye nezimpilo zabantu zibolile, imibono yabo ngokukholelwa kuNkulunkulu isamibi ngendlela engakholakali, futhi nalapho abantu bekhuluma ngemibono yabo ngokukholelwa kuNkulunkulu, ukukuzwa akubekezeleki. Bonke abantu bangamagwala, bayehluleka ukwenza umsebenzi, bayanyayisa, futhi babuthaka. Abawanyanyi amandla obumnyama, futhi abaluzwa uthando lokukhanya kanye neqiniso; kunalokho, benza konke okusemandleni ukukuxosha” (“Kungani Ungazimisele ukuba Isiqhathaniso?” encwadini ethi Izwi Livela Lisenyameni). Kwaba ngokwambulwa okuqondile kwamazwi kaNkulunkulu kuphela okwangenza ngabona umbono wami wokukholwa kuNkulunkulu ukuthi wawumubi kusukela ekuqaleni. Ngafuna ukusebenzisa ukukholwa kwami kuNkulunkulu ukuze ngizuze udumo, ingcebo, nesikhundla engahluleka ukukuthola ezweni, futhi ngokungafanele ngacabanga: Ngangizokhethwa futhi ngibekwe esikhundleni esibalulekile kuphela uma ngithola udumo kodadewethu nakubafowethu, khona-ke noNkulunkulu futhi uzongithanda futhi angincome. Ngaphansi kokubuswa yile micabango, ngaba buthakathaka futhi ngenyanyeka. Lapho odadewethu nabafowethu bengincoma, ngangiba nokuzethemba kakhulu, kodwa lapho ngilahlekelwa yilezi zinto, ngangidumala ngokushesha futhi ngangicindezeleka, ngibe nombono ophambene futhi ngihlehle. Lokhu kwakuwukukholwa kanjani kuNkulunkulu? Ukuphela kwento engangikholwa kuyo kwakuwudumo, ingcebo, nesikhundla! Inhloso kaNkulunkulu kwakungekhona ukungiqeqesha ukuze ngibe nethalenta lokusebenza elihle, futhi ngaphezu kwalokho bekungekhona ukuvumela ukuba ngisebenzise ukufeza umsebenzi wami ukuze nganelise izifiso zami siqu. Kunalokho, wayethemba ukuthi, ngenqubo yokufeza umsebenzi wami, ngangizothola ubuthakathaka bami futhi ngibone amazwi nomsebenzi kaNkulunkulu, bese ngiqonda futhi ngithole iqiniso elengeziwe, futhi ekugcineni ngithole insindiso kaNkulunkulu. Ngesikhathi esifanayo, kwakuwukuthi futhi ngisebenzise ulwazi lwami nokuqonda iqiniso ukuba ngondle odadewethu nabafowethu ababesanda kukholwa kuNkulunkulu, futhi ngibasize babeke isisekelo endleleni yeqiniso ukuze bangene endleleni efanele yokukholwa kuNkulunkulu ngokushesha ngangokunokwenzeka. Nokho, angizange ngifune izinhloso zikaNkulunkulu njengoba njalo ngangilwela udumo nesikhundla, kanye nesifiso somuntu siqu sokuvelela. Ekugcineni, angizange ngithole nhlobo umsebenzi woMoya oNgcwele, ngakho kungakhathaleki ukuthi ngangifaka umzamo kangakanani, ngangingakwazi ukunisela ngendlela efanele amakholwa amasha. Ngemva kokuba sengiyekisiwe ukwenza umsebenzi wami, ngaba nombono ophambene kakhulu futhi ngangaziqonda izinhloso zikaNkulunkulu, ngacabanga ukuthi ngangingasenathemba lokuthola insindiso kaNkulunkulu. Kwaba ngalesi sikhathi lapho ngokungazelele ngakhumbula amazwi kaNkulunkulu: “Anginandaba nokuthi umsebenzi wakho onzima ufaneleke kangakanani, nokuthi izimfaneleko zakho zihlaba umxhwele kangakanani, nokuthi ungilandela eduze kangakanani, nokuthi waziwa kangakanani, noma ukuthi usungcono kangakanani umbono wakho; uma nje ungakwenzi engikufunayo, awusoze wanconywa Yimi” (“Iziphambeko Ziyokwenza Umuntu Aye Esihogweni” encwadini ethi Izwi Livela Lisenyameni). “Ukuthi umuntu ufuna ngobuqotho akunqunywa indlela abanye abamahlulela ngayo noma indlela abantu abamzungezile abambheka ngayo, kodwa kunqunywa ukuba kwabo noMoya oNgcwele nokuthi uMoya oNgcwele ube khona kubo, futhi ukuzimisela kubaluleke kakhulu kungakhathaliseki ukuthi isimo sabo siyashintsha noma banolwazi ngoNkulunkulu ngemva kokudlula emsebenzini kaMoya oNgcwele isikhathi esithile …” (“UNkulunkulu Nomuntu Bayongena Ndawonye Ekuphumuleni” encwadini ethi Izwi Livela Lisenyameni). Emazwini kaNkulunkulu ngaqonda izinhloso nezimfuneko Zakhe. Kwahlaluka ukuthi ukholo lwami lwangaphambili lokuthi isikhundla esiphakeme sasisho ikusasa elithembisa kakhulu kanye nokunconywa kakhulu uNkulunkulu kwakulinganisa umsebenzi kaNkulunkulu ngokombono wasemhlabeni, kwakungekubi kakhulu. Indlela uNkulunkulu alinganisa nanquma ngayo isiphetho somuntu ayisekelwe esikhundleni sakhe, ebudaleni, noma enanini lomsebenzi awenzile, kodwa ekutheni ulitholile yini iqiniso nokuthi ulwenzile yini uguquko lwesimo. Uma umuntu engakalitholi iqiniso noma engakalwenzi uguquko lwesimo ngomsebenzi kaNkulunkulu, khona-ke ukuthi isikhundla sakhe siphakeme kangakanani noma bangakanani abantu abamncomayo konke kuba yize. Ngeke nje angatholi ukwamukelwa uNkulunkulu, futhi uyonyanyeka, enqatshwe, futhi alahlwe uNkulunkulu. Kuphela ngokunaka ukwazi uNkulunkulu nokuzazi yena ngesikhathi efeza umsebenzi wakhe, kanye nokusebenzisa okuhlangenwe nakho kwakhe okungokoqobo ekuniseleni nasekusekeleni odadewethu nabafowethu, uzokwazi ukuxazulula izinkinga ezingokoqobo, athole indlela yokuqondisa odadewethu nabafowethu, futhi enze umsebenzi wakhe ngempumelelo. Umuntu onjengami, ongafunanga nhlobo ukungenanokuguquka kwakhe ngesikhathi esebenza, kodwa kunalokho ngokuphuphutheka ofune udumo, ingcebo, nesikhundla, ekugcineni ubangela kuphela ukulimala kodadewethu nakubafowethu abaningi, futhi ekugcineni uzobhujiswa. Lapho ngicabanga ngalokhu, ngaqonda ukuthi ukumiswa emsebenzini wami yibandla kwaba yisimo esasihlelwe uNkulunkulu siqondiswe ezinhlosweni nasezifisweni zami ezimbi, kanye nasemvelweni yami enokukhohlakala, ukuze ngizihlole futhi ngizazi mina, ngiguqule imibono yami engalungile kwengikufunayo, bese ngilandela ngokushesha ngangokunokwenzeka indlela efanele yokufuna iqiniso. Ngaleso sikhathi, ngezwa ngempela uthando, ukunakekelwa, nomcabango kaNkulunkulu, futhi ngizithola sengithandaza kuNkulunkulu: “O Nkulunkulu! Ngiyabonga ngokuthululela uthando Lwakho olukhulu phezu kwami. Ngangivame ukungaqondi izinhloso Zakho futhi ngicabanga ukuthi ukuba nodumo, ingcebo, nesikhundla kuyoqinisekisa ukwamukelwa Nguwe. Lokhu kwangenza ngangakunaka nhlobo ukungena eqinisweni ngesikhathi somsebenzi wami. Engangimane ngikwenza kwakuwufuna ngobumpumputhe udumo nengcebo, okuphambene ngokuphelele nezimfuneko Zakho. Ngokukhanyiselwa izwi Lakho, manje sengiyaqonda izimfuneko Zakho. Ngeke ngisamelana ngokuqondile nomsebenzi Wakho njengoba ngenzile esikhathini esedlule. Ngizofuna uguquko lwesimo futhi ngilandele indlela elungile yokufuna iqiniso.”